स्मार्ट क्लास का निरीक्षण किया
जोधपुर| राबाउमास्कूल ह्यूसन मंडी में शुक्रवार को शिक्षा विभाग जोधपुर की ओर से चलाए जा रहे प्रोजेक्ट उत्कर्ष स्मार्ट क्लास का कलेक्टर बिष्णुचरण मल्लिक ने निरीक्षण किया। उन्होंने प्रोजेक्ट की उपयोगिता, व्यावहारिकता क्विज एकेडेमी की कार्यप्रणाली के साथ ऑनलाइन ऑफलाइन टेस्ट की जानकारी ली। मल्लिक स्कूल पहुंचे तो वहां कक्षा 9वीं के विद्यार्थी टेस्ट दे रहे थे। उन्होंने विद्यार्थियों टीचर्स से प्रोजेक्ट से होने वाले फायदों के बारे में पूछा, इसपर छात्राओं ने बताया कि वे टाइपिंग स्पीड बढ़ाने के साथ सब्जेक्ट अनुसार कंप्यूटर पर टेस्ट देकर अपनी शैक्षिक गुणवत्ता भी जांच सकती हैं। प्रिंसिपल सुशीला चौधरी उत्कर्ष प्रभारी शकील अहमद ने गतिविधियों का प्रतिवेदन प्रस्तुत कर बताया कि प्रोजेक्ट में क्विज आधारित अध्ययन प्रणाली, एनिमेशन, ऑडियो-वीडियो, पुस्तकें, विज्ञान के प्रयोग तथा इंटरनेट से उपयोगी अध्ययन सामग्री शामिल की गई है।
hin_Deva hin_Deva